CELEX: C2006/086/23
Language: el
Date: 2006-04-08 00:00:00
Title: Υπόθεση C-56/06: Αίτηση για την έκδοση προδικαστικής αποφάσεως που υπέβαλε το Finanzgericht Düsseldorf με διάταξη της  31ης Ιανουαρίου 2006 , στην υπόθεση Euro Tex Textilverwertung GmbH κατά Hauptzollamt Duisburg

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/13
            
         Αίτηση για την έκδοση προδικαστικής αποφάσεως που υπέβαλε το Finanzgericht Düsseldorf με διάταξη της 31ης Ιανουαρίου 2006, στην υπόθεση Euro Tex Textilverwertung GmbH κατά Hauptzollamt Duisburg
   (Υπόθεση C-56/06)
   (2006/C 86/23)
   Γλώσσα διαδικασίας: η γερμανική
   Με διάταξη της 31ης Ιανουαρίου 2006, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 2 Φεβρουαρίου 2006, το Finanzgericht Düsseldorf, στο πλαίσιο της εκκρεμούς ενώπιόν του διαφοράς μεταξύ Euro Tex Textilverwertung GmbH και Hauptzollamt Duisburg, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Βαίνουν οι εν προκειμένω επίμαχες εργασίες συνδυασμού κατά κατηγορίες πέραν των απλών εργασιών συνδυασμού κατά κατηγορίες κατά την έννοια του άρθρου 7, παράγραφος 1, στοιχείο β', του Πρωτοκόλλου 4 για τον ορισμό της εννοίας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας, όπως αντικαταστάθηκε από την απόφαση 1/97 του Συμβουλίου Συνδέσεως μεταξύ των Ευρωπαϊκών Κοινοτήτων και της Δημοκρατίας της Πολωνίας, της 30ής Ιουνίου 1997 (1);
   
      (1)  ΕΕ L 221, σ. 1